
  
DR.30.9.2013 117  

 
 Akhir sekali, saya ingin juga bertanya, berapakah jumlah kursus yang dikendalikan 
oleh IKBN ini dan adakah kerajaan menilai kursus-kursus yang diajar di IKBN ini? 
Berapakah lepasan IKBN ini yang mendapat pekerjaan sebaik sahaja selesai kursus-kursus 
IKBN yang dikendalikan? Terima kasih Tuan Pengerusi. 

 Beberapa Ahli: [Bangun] 

 Tuan Pengerusi [Datuk Ronald Kiandee]: Yang Berhormat Wangsa Maju. 

 

7.48 mlm. 

 Dato’ Dr. Tan Kee Kwong [Wangsa Maju]: Terima kasih Tuan Pengerusi, 

selamat petang dan salam sejahtera. Hendak tambah komen tentang Maksud B.45 
Kementerian Belia dan Sukan Butiran 010200. Tadi ada Yang Berhormat cakap panjang 
tentang komen iaitu keadaan Kompleks Sukan Negara di Bukit Jalil. Saya hendak tambah 
komen pada masa itu bila berita keluar tentang keadaan padang bola, kita pun malu sebab 
jarang dapat peluang hendak saksikan satu football club seperti jenama Barcelona FC.  

 Apa yang lagi susah sebagai doktor, bila mereka buat training atau warm up di 
Kompleks Sukan Negara, seorang pemain bola yang terkenal di seluruh negara iaitu Messi 
terseliuh dia punya kaki. Ini berita yang tidak baik. Bila kita dengar komen-komen dari 
pentadbiran Kompleks Sukan Negara, dia bukan salah sendiri tetapi dia salahkan 
pemimpin-pemimpin politik iaitu memang dari Barisan Nasional. Dia kata Kompleks Sukan 
Negara sentiasa guna untuk kumpulan-kumpulan lain iaitu seperti di PRU Ke-13, ‘Pemimpin 
Bersama Rakyat’ dan sebagainya.  

■1950 

Saya hendak sentuh dan tanya pentadbiran Kompleks Sukan Negara. Apakah 
langkah, walaupun satu jumlah besar, RM10 juta yang diberikan oleh Parlimen. Apa 
langkah-langkah yang boleh diambil agar perkara seperti ini tidak berulang sekali lagi. 
Sekian, terima kasih. 

Tuan Pengerusi [Datuk Ronald Kiandee]: Yang Berhormat Jerlun. 

 

7.50 mlm. 

Dato’ Othman bin Aziz [Jerlun]: Terima kasih Tuan Pengerusi. Saya juga turut 

ingin berbahas sedikit tentang KBS – Kepala 08300 iaitu penganjuran dan penyertaan 
sukan. Di mana sejumlah peruntukan tambahan diminta untuk Dewan meluluskan RM21 
juta bagi persiapan penganjuran pengelolaan SUKMA di Perlis pada tahun 2014. Jadi, kita 
mengucapkan terima kasih dan tahniah kepada Perlis kerana dipilih menjadi tuan rumah. 
Namun, kita sedia maklum bahawa setiap kali penganjuran SUKMA dibuat, maka sudah 
tentu perbelanjaan yang agak besar diperlukan bagi menyediakan prasarana sukan sama 
ada stadium tertutup, stadium terbuka, kolam renang dan sebagainya.  

Namun, kita juga sering sedia maklum setelah 15 kali lebih SUKMA dianjurkan, 
banyak prasarana sukan dibina. Apa yang menjadi masalah ialah apabila selesai SUKMA 
itu. Penyelenggaraan kemudahan-kemudahan sukan ini sering diabaikan kerana 
kementerian telah memulangkan kembali kemudahan tersebut kepada kerajaan-kerajaan 
negeri. Ada juga kerajaan negeri yang tidak mampu untuk memberikan peruntukan bagi 
menyelenggarakan prasarana yang telah dibina. Jadi, apa yang kita harapkan setelah 
selesai SUKMA di Perlis tahun hadapan, maka kemudahan sukan itu dapat digunakan 
sepenuhnya. Kita sering melihat dan sedar bahawa Malaysia memang hebat dalam usaha 
hendak mempromosikan, organize semua acara-acara sukan. Akan tetapi apa yang kita 

masih gagal sehingga hari ini adalah objektif asal untuk melahirkan ramai atlet-atlet yang 
berwibawa pada peringkat dunia tidak dapat dicapai walaupun perbelanjaan yang begitu 
banyak dibuat setiap kali ada kejohanan seperti SUKMA.  



Akhir sekali, saya ingin juga bertanya, berapakah jumlah kursus yang dikendalikan oleh IKBN ini dan adakah kerajaan menilai kursus-kursus yang diajar di IKBN ini? Berapakah lepasan IKBN ini yang mendapat pekerjaan sebaik sahaja selesai kursus-kursus IKBN yang dikendalikan? Terima kasih Tuan Pengerusi. Beberapa Ahli: [Bangun] Tuan Pengerusi [Datuk Ronald Kiandee]: Yang Berhormat Wangsa Maju. 7.48 mlm. Dato' Dr. Tan Kee Kwong [Wangsa Maju]: Terima kasih Tuan Pengerusi, selamat petang dan salam sejahtera. Hendak tambah komen tentang Maksud B.45 Kementerian Belia dan Sukan Butiran 010200. Tadi ada Yang Berhormat cakap panjang tentang komen iaitu keadaan Kompleks Sukan Negara di Bukit Jalil. Saya hendak tambah komen pada masa itu bila berita keluar tentang keadaan padang bola, kita pun malu sebab jarang dapat peluang hendak saksikan satu football club seperti jenama Barcelona FC. Apa yang lagi susah sebagai doktor, bila mereka buat training atau warm up di Kompleks Sukan Negara, seorang pemain bola yang terkenal di seluruh negara iaitu Messi terseliuh dia punya kaki. Ini berita yang tidak baik. Bila kita dengar komen-komen dari pentadbiran Kompleks Sukan Negara, dia bukan salah sendiri tetapi dia salahkan pemimpin-pemimpin politik iaitu memang dari Barisan Nasional. Dia kata Kompleks Sukan Negara sentiasa guna untuk kumpulan-kumpulan lain iaitu seperti di PRU Ke-13, 'Pemimpin Bersama Rakyat' dan sebagainya. #1950 Saya hendak sentuh dan tanya pentadbiran Kompleks Sukan Negara. Apakah langkah, walaupun satu jumlah besar, RM10 juta yang diberikan oleh Parlimen. Apa langkah-langkah yang boleh diambil agar perkara seperti ini tidak berulang sekali lagi. Sekian, terima kasih. Tuan Pengerusi [Datuk Ronald Kiandee]: Yang Berhormat Jerlun. 7.50 mlm. Dato' Othman bin Aziz [Jerlun]: Terima kasih Tuan Pengerusi. Saya juga turut ingin berbahas sedikit tentang KBS- Kepala 08300 iaitu penganjuran dan penyertaan sukan. Di mana sejumlah peruntukan tambahan diminta untuk Dewan meluluskan RM21 juta bagi persiapan penganjuran pengelolaan SUKMA di Perlis pada tahun 2014. Jadi, kita mengucapkan terima kasih dan tahniah kepada Perlis kerana dipilih menjadi tuan rumah. Namun, kita sedia maklum bahawa setiap kali penganjuran SUKMA dibuat, maka sudah tentu perbelanjaan yang agak besar diperlukan bagi menyediakan prasarana sukan sama ada stadium tertutup, stadium terbuka, kolam renang dan sebagainya. Namun, kita juga sering sedia maklum setelah 15 kali lebih SUKMA dianjurkan, banyak prasarana sukan dibina. Apa yang menjadi masalah ialah apabila selesai SUKMA itu. Penyelenggaraan kemudahan-kemudahan sukan ini sering diabaikan kerana kementerian telah memulangkan kembali kemudahan tersebut kepada kerajaan-kerajaan negeri. Ada juga kerajaan negeri yang tidak mampu untuk memberikan peruntukan bagi menyelenggarakan prasarana yang telah dibina. Jadi, apa yang kita harapkan setelah selesai SUKMA di Perlis tahun hadapan, maka kemudahan sukan itu dapat digunakan sepenuhnya. Kita sering melihat dan sedar bahawa Malaysia memang hebat dalam usaha hendak mempromosikan, organize semua acara-acara sukan. Akan tetapi apa yang kita masih gagal sehingga hari ini adalah objektif asal untuk melahirkan ramai atlet-atlet yang berwibawa pada peringkat dunia tidak dapat dicapai walaupun perbelanjaan yang begitu banyak dibuat setiap kali ada kejohanan seperti SUKMA.